На основу члана 100.став 3. 4 Закона о заштити животне средине („Службени гласник РС“, број 135/2004,36/2009,36/2009-др.закон, 72/2009-др.закон , 43/2011- Одлука УС и 14\*/2016), члан 7. став 2. Одлуке о буџетском фонду за заштиту животне средине општине Гаџин Хан („Службени лист града Ниша“, број 9/2010), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008 и 79/2017), члана 20. Пословника Општинског већа општине Гаџин Хан (“Службени лист града Ниша” број 93/2004),

Општинско веће на 76.(седамдесетшестој) седници одржаној 23.03.2018, године, доноси:

**Р Е Ш Е Њ Е**

**О УСВАЈАЊУ ИЗВЕШТАЈА О КОРИШЋЕЊУ СРЕДСТАВА БУЏЕТСКОГ ФОНДА ЗАШТИТЕ ЖИВОТНЕ СРЕДИНЕ за 2017.год.**

1-**УСВАЈА СЕ** Извештај о коришћењу средстава буџетског фонда за заштиту и унапређење животне средин е општине Гаџин Хан за 2017. годину, а који извештај је саставни део овог решења.

2- Ово решење доставити Министарству заштите животне средине, Бул. Михајла Пупина 2, 11070 Бреоград и Служби за буџет, финансије и пореску администрацију општинске управе општине Гаџин Хан

**ОПШТИНСКО ВЕЋЕ ОПШТИНЕ ГАЏИН ХАН**

Број:06-400-188/18 -III Председник

У Гаџином Хану, дана 23.03.2018. године Саша Ђорђевић

Република Србија

Општина Гаџин Хан

Председник општине

Број:

Дана: 23.03.2018. године

Гаџин Хан

**ИЗВЕШТАЈ О КОРИШЋЕЊУ СРЕДСТАВА БУЏЕТСКОГ ФОНДА**

**ЗА ЗАШТИТУ И УНАПРЕЂЕЊЕ ЖИВОТНЕ СРЕДИНЕ**

**ОПШТИНЕ ГАЏИН ХАН ЗА 2017. ГОДИНУ**

На основу члана 100. став 4. и 5. Закона о заштити животне средине (,,Службени гласник РС“ бр. 135/2004, 36/2009, 36/2009-др.закон, 72/2009-др.закон, 43/2011-одлука УС и 14/2016), члана 7. став 2. Одлуке о буџетском фонду за заштиту животне средине општине Гаџин Хан (,,Службени лист града Ниша“ бр. 9/2010) Општинско веће општине Гаџин Хан донело је Програм коришћења средстава за заштиту и унапређење животне средине општине Гаџин Хан за 2017. годину на седници одржаној дана 23.03.2017. године у складу са сагласношћу Министарства пољопривреде и заштите животне средине број 401-00-00610/2017-09 од 14.03.2017. године дату на предлог наведеног програма.

За реализацију програма планирана су средства у укупном износу од **3.633.000,00** динара и то као приходи од:

-Накнаде за заштиту и унапређење животне средине која се наплаћује на основу члана 87. Закона о заштити животне средине и Одлуке о накнади за заштиту и унапређење животне средине на територији општине Гаџин Хан планиране у износу од **1.500.000,00** динара;

-Пренетих неутрошених средстава из Програма коришћења средстава Буџетског фонда за заштиту животне средине општине Гаџин Хан по завршном рачуну за 2016. годину у износу од **2.133.000,00** динара.

Приход остварен од накнаде за заштиту и унапређење животне средине у 2017. години износи **2.364.548,96** динара.

По Програму коришћења средстава Буџетског фонда за заштиту животне средине општине Гаџин Хан набављено је 32 метална контејнера за отпад запремине 1,1м3 у износу од 1.190.400,00 динара по уговору број 400-709/17-IV од 17.08.2017. године, закљученим између Општине Гаџин Хан - Буџетског фонда за заштиту животне средине и ,,РЕСОР“ ДОО Гаџин Хан.

Наменска неутрошена средства из ранијих година износе 2.132.782,51 динар. Уговором број 400-964/17-IV од 23.11.2017. године закљученим између Општинске управе општине Гаџин Хан и извођача радова ВПД ,,Ерозија“ ДОО уговорени су радови на уређењу корита реке и потока у вредности од 1.799.826,00 са ПДВ-ом. По привременој ситуацији број 1 од 21.12.2017. године извршени су и исплаћени радови у вредности од 1.394.811,60 динара. Због лоших временских услова, расквашеног прилазног пута и повећаног водостаја Барбешке реке ВПД ,,Ерозија“ ДОО је обуставила радове до стицања повољнијих услова за извођење радова.

Разлика између остварених и утрошених средстава износи **1.912.119,87** динара, од чега **1.174.148,96** динара од текућих прихода и **737.970,91** динара из пренетих неутрошених средстава. Неутрошена средства се налазе на рачуну извршења буџета општине Гаџин Хан.

ПРИЛОЗИ:

- уговор број 400-709/17-IV од 17.08.2017. године,

- рачун број 231/17 од 30.08.2017. издат од ,,РЕСОР“ ДОО Гаџин Хан

- уговор број 400-964/17-IV од 23.11.2017. године,

- привремена ситуацији број 1 од 21.12.2017. године ВПД ,,Ерозија“ ДОО

ПРЕДСЕДНИК ОПШТИНЕ,

Саша Ђорђевић